แนวโน้มหุ้นแกว่งแคบ-ไร้ปัจจัยหนุน
นักวิเคราะห์ฯคาดตลาดหุ้นไทยเช้านี้เคลื่อนไหวในกรอบแคบ อาจบวกได้แต่คงไม่มาก จากไร้ปัจจัยใหม่มากระตุ้น
9 ส.ค. 2555

นักวิเคราะห์ฯคาดตลาดหุ้นไทยเช้านี้เคลื่อนไหวในกรอบแคบ อาจบวกได้แต่คงไม่มาก จากไร้ปัจจัยใหม่มากระตุ้น
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้น่าจะเคลื่อนไหวในกรอบแคบ เนื่องจากยังไม่มีปัจจัยใหม่มากระตุ้นการลงทุน ซึ่งแตกต่างจากวันก่อนๆ ทั้งนี้อาจจะเป็นบวกได้แต่คงไม่มากนัก สำหรับกรณีธนาคารกลางอังกฤษปรับลดคาดการณ์การขยายตัวทางเศรษฐกิจในไตรมาส 2 มองว่าไม่ได้มีผลใดต่อตลาดบ้านเรา 
ด้านตลาดหุ้นอื่นในภูมิภาคเอเชีย เคลื่อนไหวบวกลบในกรอบแคบ น่าจะเป็นไปในทิศทางเดียวกันกับตลาดหุ้นไทย พร้อมให้กรอบดัชนีเช้านี้ที่ 1,210-1,220 จุด